Քիմիական ռեակտիվներ

Քիմիական ռեակտիվներ, ռեագենտներ քիմիական, նյութեր, որոնք օգտագործվում են քիմիական վերլուծության (որակական և քանակական), գիտահետազոտական փորձառական աշխատանքների (քիմիական միացությունների հատկությունները, փոխարկումները և ստացման եղանակներն ուսումնասիրելու) համար և այլ նպատակներով։ Քիմիական ռեակտիվներ կոչվում են նաև հատուկ նպատակներով օգտագործվող որոշ խառնուրդներ և լուծույթներ (օրինակ, Նեսլերի ռեակտիվը ամոնիակի որոշման համար)։ Հիմնական նյութի և թույլատրված խառնուրդների պարունակությունը Քիմիական ռեակտիվներում ԽՍՀՄ-ում սահմանվում է պետական ստանդարտով և տեխնիկական պայմաններով, որոնց համարները՝ հաճախ նաև խառնուրդների պարունակությունը, նշվում են թողարկվող ռեակտիվի պիտակի վրա։